wickkiey/tamil-wikipedia-chunked huggingface dataset:
# எக்சாமெத்திலீன்டெட்ரமீன்

## பயன்பாடுகள்

தூள் போன்ற அல்லது நீர்ம பீனாலிக் பிசின்கள் மற்றும் பீனாலிக் வார்ப்புரு சேர்மங்கள் தயாரிப்பில் எக்சாமெதிலீன்டெட்ரமீனின் பெருமளவு பயன்படுகிறது. இந்த சேர்மங்களில் எக்சாமெதிலீன்டெட்ரமீனானது ஒரு கடினப்படுத்தும் காரணியாகவே சேர்க்கப்படுகிறது. இப்பிசின்கள் பிணைக்காரணிகளாகப் பயன்படுகின்றன. வாகனங்களின் தடைப்பட்டை, உரசிணைப்பி பட்டை, உராய்வுப் பொருட்கள், ஆகியனவற்றைப் பிணைத்தல் ஆகியவற்றை உதாரணமாகக் கூறலாம். இதுவும் சிறுநீரகப்பாதையில் உள்ள தொற்றுகைளத் தடுக்கும் மருந்தாகப் பயன்படுகிறது. வயது வந்த பெண்களில் இந்த நோக்கத்திற்காக அதன் பயன்பாடு பற்றிய முறையான மறு ஆய்வு, நன்மைக்கான போதுமான சான்றுகள் இல்லை என்பதைக் கண்டறிந்தது. எனவே இதற்கு மேலும் மேலும் ஆராய்ச்சி தேவைப்பட்டது. ஐக்கிய இராச்சிய ஆய்வொன்றில் மெத்தேனமீன் தினசரி குறைந்த அளவிலான நுண்ணுயிர் எதிர்ப்பிகளைப் போலவே, மீண்டும் மீண்டும் சிறுநீர்ப்பாதை தொற்றை அனுபவிக்கும் பெண்களிடையே இதைத் தடுப்பதில் பயனுள்ளதாக இருக்கும் என்பதைக் காட்டியது. மெத்தெனமைன் ஒரு கிருமி நாசினியாக இருப்பதால், அது நோயெதிர்ப்பு சிக்கலைத் தவிர்க்கும்.  
மேண்டலிக் அமிலம் இந்த விளைவிற்குத் துணை செய்கிறது. வைட்டமின் - சி (அஸ்கார்பிக் அமிலம்) அல்லது அம்மோனியம் குளோரைடு ஆகிவற்றை இணைத்துக் கொடுப்பதன் மூலமாக சிறுநீரின் அமிலத்தன்மையானது வகை மாதிரிக்குப் பொருத்தமாக உறுதிப்படுத்தப்படுகிறது. இந்த மருந்தானது அளவுக்கு மிகுதியாக பயன்படுத்தப்படும் நேர்வுகளில் வேதிப்பொருட்களால் தூண்டப்பட்ட இரத்த இழப்புடன் கூடிய சிறுநீரக அழற்சி ஏற்படக்கூடிய கேடான விளைவுகள் ஏற்படும் வாய்ப்புகளினால் 1990 ஆம் ஆண்டுகளின் பின்பகுதியில் இந்த மருந்தின் பயன்பாடு தற்காலிகமாக குறைத்துக் கொள்ளப்பட்டது.. ஆனால் இம்மருந்தின் பயன்பாடானது பொதுவாகப் பயன்படுத்தப்படும் மருந்துப் பொருட்களின் மீதான எதிருயிரி எதிர்ப்புத் தன்மையின் தாக்கத்தின் காரணமாக தற்போது மீண்டும் அங்கீகரிக்கப்பட்டுள்ளது. இந்த மருந்தானது சிறுநீரகத் தொற்றுக்கான நீண்ட காலத் தடுப்பு மருந்தாகச் சிறப்பான முறையில் பயன்படுகிறது. ஏனெனில் பாக்டீரியாக்களால் பார்மால்டிகைடில் போராட முடிவதில்லை. சிறுநீரகத்தின் செயல்திறன் குறைவாக இருக்கும் நேர்வுகளில் இம்மருந்தைப் பயன்படுத்தலாகாது. மீத்தேனமீன் களிம்பு மற்றும் தெளிப்பான் வடிவத்தில் அதிகமான வியர்வை மற்றும் ஒத்த தன்மைக்கான சிகிச்சையில் பயன்படுகிறது.
# ஏ. எம். பொன்னுரங்கம்

**ஏ. எம். பொன்னுரங்கம்** ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். 1962 ஆவது ஆண்டில் நடந்த தமிழ்நாடு சட்டமன்றத் தேர்தலில் சோளிங்கர் தொகுதியில் இந்திய தேசிய காங்கிரசின் சார்பிலும், 1971 ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் அதே தொகுதியில் நிறுவன காங்கிரசின் சார்பிலும் போட்டியிட்டு வெற்றி பெற்றார்.
# ஏ. எம். பொன்னுரங்கம்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | சோளிங்கர் | இந்திய தேசிய காங்கிரசு | 51.67 |  |
| 1971 | சோளிங்கர் | நிறுவன காங்கிரசு | 47.69 | } |
# தேசியக் கலைத்திட்ட வடிவமைப்பு 2005

**தேசியக் கலைத்திட்ட வடிவமைப்பு 2005** (*National Curriculum Framework 2005*) என்பது தேசியக் கல்வியியல் ஆராய்ச்சி மற்றும் பயிற்சிக் குழுமத்தால் 1975, 1988, 2000 மற்றும் 2005 ஆம் ஆண்டுகளில் வெளியிடப்பட்ட தேசிய அளவிலான கலைத்திட்டங்களுள் ஒன்றாகும்.
இக்கலைத்திட்ட வடிவமைப்பு, இந்திய அளவில் பள்ளிக் கல்வியில் பாடத்திட்டங்கள் உருவாக்குவது,புத்தகங்கள் எழுதுவது மற்றும் கற்பித்தல் வழிமுறைகளை நெறிப்படுத்துகிறது இக்கலைத்திட்டம் முந்தைய அரசுகளின் அறிக்கைகள், சுமையற்ற கற்றல் மற்றும் 1986 - 1992 ஆம் ஆண்டுகளின் தேசியக் கல்விக் கொள்கைகள் ஆகியவற்றின் அடிப்படையில் உருவாக்கப்பட்டுள்ள்து
# தேசியக் கலைத்திட்ட வடிவமைப்பு 2005

## தேசியக் கலைத்திட்ட வடிவமைப்பு 2005 முக்கிய அம்சங்கள்

### முக்கிய நோக்குகள்

1. பள்ளிக்கு வெளியில் கற்ற அனுபவ அறிவை பள்ளியில் கற்ற அறிவுடன் தொடர்புபடுத்துதல்.
1. குருட்டு மனப்பாடம் செய்வதைத் தவிர்த்துப் பொருள்புரிந்து கற்றுக்கொள்வதை உறுதிசெய்தல்.
1. பாடப்புத்தகங்களுக்கு அப்பாற்பட்டும் தகவல் திரட்டுதல் மற்றும் படித்தறிதல்.
1. தேர்வு முறைகளை மேலும் எளிதாக்கியும் நெகிழ்வாக்கியும் வகுப்பறைக் கற்றலுடன் ஒருங்கிணைத்தல்.
1. குழந்தையின் ஒட்டுமொத்த ஆளுமைத்திறனை வளர்த்தல்.
# தேசியக் கலைத்திட்ட வடிவமைப்பு 2005

## தேசியக் கலைத்திட்ட வடிவமைப்பு கவனம் செலுத்தும் பகுதிகள்

- *சுமையற்ற கற்றல்*. இது புத்தகச்சுமை எனும் மன அழுத்தத்திலிருந்து குழந்தைகளை விடுபடச்செய்து கற்றல் என்பதை மகிழ்ச்சியான அனுபவமாக மாற்றுகிறது.
- சமூக உறவுகளின் அடிப்படையிலான சுய-நம்பிக்கை மற்றும் கண்ணியத்தின் உணர்வு மற்றும் சமூகத்தில் அகிம்சை, ஒருமைப்பாடு ஆகியவற்றை வளர்க்க உதவும்.
- குழந்தையை மையப்படுத்தி கற்றல் அணுகுமுறையை உருவாக்குதல் மற்றும் 14 வயது வரையிலான குழந்தைகளைப் பள்ளியில் சேர்த்தல் மற்றும் தக்கவைத்தல்.
# தேசியக் கலைத்திட்ட வடிவமைப்பு 2005

## கற்றல் மற்றும் அறிவு

- கற்றல் ஒரு சுவாரசியமான செயலாக இருக்க வேண்டும், அங்கு குழந்தைகள் மதிப்புக்குரியவர்கள் என்று உணர வேண்டும். அவர்களின் குரல்கள் கேட்கப்பட வேண்டும்.
- கலைத்திட்டக் கட்டமைப்பு மற்றும் பள்ளி ஆகியவை மாணவர்களுக்குப் பாதுகாப்பான மற்றும் மதிப்புமிக்க உணர்வை உணர்த்துவதற்காக திருப்திகரமான இடமாக வடிவமைக்கப்பட வேண்டும்.
- கலைத்திட்டம் மாணவர்களின் உடல் மற்றும் மன ரீதியான வளர்ச்சியை அதிகரிக்க கவனம் செலுத்த வேண்டும்.
- மாணவர்களின் ஒட்டுமொத்த வளர்ச்சியைப் பெறுவதற்காக, போதியளவு ஊட்டச்சத்து, உடற் பயிற்சி மற்றும் பிற சமூகத் தேவைகளைப் பெற யோகா மற்றும் விளையாட்டுகளில் பங்கேற்க வேண்டும்.
- கற்றல் மகிழ்ச்சியாகவும், உண்மையான வாழ்க்கை அனுபவங்களைப் பெற ஆழமான புரிதலுடன் தொடர்புடையதாக இருக்க வேண்டும்.
- குறைபாடுகள் உள்ள மாணவர்களுக்கு உள்ளடங்கிய கல்வியும் ஒவ்வொரு மாணவரின் தேவைகளையும் பூர்த்தி செய்ய ஒரு கலைத்திட்டத்தைப் பின்பற்றுவதற்கு முன்னுரிமை மற்றும் நெகிழ்வுத்திறன் ஆகியவற்றையும் அளிப்பது.
- ஆக்கபூர்வமான கற்றல் கலைத்திட்டத்தின் ஒரு பகுதியாக இருக்க வேண்டும்.
- மாணவர்களுக்கான சவால்களை வழங்க, சூழ்நிலைகள் மற்றும் வாய்ப்புகள் உருவாக்கப்பட வேண்டும்.
- அடித்தளத்தை மிகவும் வலுவாகவும் உறுதியானதாகவும் வைத்திருக்க வேண்டும். தொடக்கநிலை, உயர் தொடக்கநிலை, இடைநிலை ஆகியவை குழந்தைகளுக்கு அறிவூட்டல் சிந்தனையை ஆராய்வதற்கும், அவற்றில் உட்படுத்துவதற்கும் கருத்துக்கள், விசாரணை மற்றும் சரிபார்த்தல் நடைமுறைகளில் போதுமான அறிவைக் கொண்டிருக்க வேண்டும்.
# தேசியக் கலைத்திட்ட வடிவமைப்பு 2005

## கலைத்திட்டப் பகுதி, பள்ளி நிலை மற்றும் மதிப்பீடு

**மொழி**
மும்மொழிக் கொள்கை பின்பற்றப்படும். பயிற்று மொழி தாய்மொழியாக இருத்தல் வேண்டும்.
முதல்மொழியாக தாய்மொழி அல்லது பிராந்திய மொழி அமைய வேண்டும்.
இரண்டாம் மொழி<nowiki/>யாக இந்தி பேசும் மாநிலங்களில் வேறு ஒரு நவீன இந்தி<nowiki/>ய மொழி அல்லது ஆங்கிலம் இருக்கும். இந்தி அல்லாத வேறுமொழி பேசும் மாநிலங்களில் இரண்டாம் மொழி இந்தி அல்லது ஆங்கிலம் இருக்கும்.
மூன்றாவது மொழியாக இந்தி பேசும் மாநிலங்களில் ஆங்கிலம் அல்லது இரண்டாம் மொழியாகப் படிக்காத ஒரு நவீன இந்திய மொழி இருக்கும். இந்தி அல்லாத வேறுமொழி பேசும் மாநிலங்களில் ஆங்கிலம் அல்லது வேறு ஒரு நவீன இந்திய மொழி இருக்கும்.
# தேசியக் கலைத்திட்ட வடிவமைப்பு 2005

## பள்ளி மற்றும் வகுப்பறை சூழல்

உள்கட்டமைப்பு, போதுமான ஒளி மற்றும் மாணவர் ஆசிரியர் விகிதம், சுகாதாரம் மற்றும் பாதுகாப்பான வகையில் மாணவர்களுக்கு சாதகமான சூழலை பராமரிக்க வேண்டும்.
பள்ளிகள் சமத்துவம், நீதி, மரியாதை மற்றும் அவர்களுக்குரிய உரிமையுடன் மாணவர்களை நடத்த வேண்டும்.
எல்லா மாணவர்களுக்கும் எந்தவித சார்பும் இல்லாமல் எல்லா செயல்பாடுகளிலும் பங்கேற்க சம வாய்ப்புகளை வழங்க வேண்டும்.
உள்ளடங்கிய கல்வி கலைத்திட்டத்தின் ஒரு பகுதியாக இருக்க வேண்டும்.
பள்ளிகள் நூலகங்கள், ஆய்வகங்கள் மற்றும் கல்வி தொழில்நுட்ப ஆய்வகங்கள் ஆகிய வளங்களுடன் இருத்தல் வேண்டும்.
# தேசியக் கலைத்திட்ட வடிவமைப்பு 2005

## அமைப்பு ரீதியான சீர்திருத்தங்கள்

தேசியக் கலைத்திட்ட வடிவமைப்பு 2005 கல்வி முறைமையில் சீர்திருத்தங்களைக் கொண்டு வருவதற்காக கலைத்திட்டம் கற்போர்மையக் கல்வி, நெகிழ்வான செயல்முறை, கற்பித்தல் தன்னாட்சியை வழங்குகிறது. ஆசிரியர் ஒரு ஊக்கமளிப்பவராக, கற்றலை ஆதரிப்பவராக, ஊக்குவிப்பவராக விளங்குகிறார். பலவகைப்பட்ட பிரிவுகளில் கவனம் செலுத்துவதன் மூலம் தொடர்ச்சியாக கல்விமுறையில் மாறுபட்ட வெளிப்பாடுகளைக் கொண்டு அமைகிறது.
# அங்குத்தி சுனை அருவி

**அங்குத்தி சுனை அருவி** (*Anguthi sunai water falls*) என்பது தமிழ்நாட்டின், சவ்வாது மலை அடிவாரத்தில் உள்ளது. சவ்வாது மலை வேலூர் மாவட்டத்துக்கு உட்பட்டதாக இருந்தாலும், இந்த அருவி அமைந்துள்ள சவ்வாது மலை அடிவாரம் கிருட்டிணகிரி மாவட்டத்துக்கு உட்பட்ட பகுதியாகும். இது கிருஷ்ணகிரி மாவட்டம், சிங்காரப்பேட்டை - திருப்பத்தூர் சாலையில் சிங்காரப்பேட்டையில் இருந்து 7வது கி.மீட்டரில் அமைந்துள்ள கோவிந்தாபுரம் எனும் கிராமத்தில் இருந்து கிழக்கே செல்லும் சாலையில் 5வது கி.மீட்டரில் ஜவ்வாது மலை அடிவாரத்தில் அமைந்துள்ளது.
# அங்குத்தி சுனை அருவி

## சிறப்பு

இந்த இடம் ஜவ்வாது மலை அடிவாரத்தில் மக்கள் அதிக நடமாட்டம் இல்லாத பகுதியில் அமைந்துள்ளதால் சுற்றுச் சூழல் பாதுகாப்பு மிக்க இடமாக அறிவிக்கப்பட்டு வனத்துறையின் கட்டுப்பாட்டின் கீழ் பராமரிக்கப்பட்டு வருகிறது.
# அங்குத்தி சுனை அருவி

## சுற்றுலாப் பயணிகளால் பார்க்கப்படும் இடங்கள்

- சஞ்சீவிராயன் திருக்கோயில்
- திரௌபதி அம்மன் திருக்கோயில்
- முருகன் திருக்கோயில்
# லூயிசு அமிலங்களும் காரங்களும்

**லூயிசு அமிலம்** (*Lewis acid*) என்பது ஒரு வேதியியல் இனம் ஆகும். இது லூயிசு காரத்துடன் வினை புரிந்து லுாயிஸ் கூட்டுப்பொருளைத் தருகிறது. லூயிசு காரம் அல்லது வேறு இனங்கள் பகிரப்படாத இலத்திரன் இணையை லுாயிசு அமிலத்திற்கு வழங்கி லுாயிஸ் கூட்டுப்பொருளை உருவாக்குகிறது. உதாரணமாக OH<sup>−</sup> மற்றும் NH<sub>3</sub> ஆகியவை லுாயிஸ் அமிலமாகும். ஏனெனில் இவை தனித்த இணை இலத்திரன்களை வழங்குகின்றன. உதாரணமாக Me<sub>3</sub>B மற்றும் NH<sub>3</sub> இரண்டும் வினை புரிந்து Me<sub>3</sub>BNH<sub>3</sub> உருவாகும் வினையில் Me<sub>3</sub>B லுாயிஸ் அமிலமாகவும் NH<sub>3</sub> லுாயிஸ் காரமாகவும் செயல்படுகிறது. **Me<sub>3</sub>BNH<sub>3</sub>** என்பது ஒரு லுாயிஸ் கூட்டுப்பொருளாகும்.
# லூயிசு அமிலங்களும் காரங்களும்

## எளிய லுாயிஸ் அமிலம்

போரான் ட்ரைஅலைடு, ஆர்கனோபோரான்கள் ஆகியவை எளிய லுாயிசு அமிலத்திற்கு உதாரணமாக காட்டப்டுகிறது.
:BF<sub>3</sub> + F− → BF<sub>4</sub><sup>−</sup>
:BF<sub>3</sub> + OMe<sub>2</sub> → BF<sub>3</sub>OMe<sub>2</sub>  
BF<sub>4</sub><sup>−</sup>, BF<sub>3</sub>OMe<sub>2</sub> ஆகியன போரான் ட்ரைஅலைடின் லூயிசு காரக் கூட்டுப்பொருட்கள் ஆகும்.
# லூயிசு அமிலங்களும் காரங்களும்

## கூட்டு லுாயிஸ் அமிலம்

இதற்கு உதாரணம் அலுமினியம் ட்ரைஅலைடுகள் ஆகும்.  
பல உலோக அணைவுச்சேர்மங்கள் லுாயிசு அமிலங்களாக செயல்படுகின்றன.
:[Mg(H<sub>2</sub>O)<sub>6</sub>]<sup>2+</sup> + 6 NH<sub>3</sub> → [Mg(NH<sub>3</sub>)<sub>6</sub>]<sup>2+</sup> + 6 H<sub>2</sub>O
# லூயிசு அமிலங்களும் காரங்களும்

## பயன்கள்

லூயிசு அமிலம் பிரீடல்-கிராப்ட்சு வினையில் பங்குபெறுகின்றது.  
:RCl +AlCl<sub>3</sub> → R<sup>+</sup> + AlCl<sub>4</sub><sup>−</sup>
# வெப்பப் பகுப்பு

**வெப்பப் பகுப்பு** (Thermolysis) என்பது வெப்பத்தால் ஏற்படுத்தப்படும் ஒரு வேதிப்பகுப்பாகும். வெப்பப் பகுப்பில், எந்த வெப்பநிலையில் ஒரு பொருள் தனது வேதிப்பகுப்புகளாகப் பிரிகின்றதோ, அது சிதைவு வெப்பநிலை எனப்படும்.  
வெப்பப் பகுப்பு வினை பொதுவாக வெப்பம் கொள் வினையாக இருக்கும். சேர்மத்தில் இருக்கும் வேதிப்பிணைப்புகளைப் பகுத்துப் பிரிக்க வெப்பம் தேவைப்படும். மாறாக, இது வெப்பம் உமிழ் வினையாக இருக்குமானால், தொடர்ச்சியாக அதிகரித்த வெப்பம் உமிழப்பட்டு வெடிப்பு நேர வாய்ப்புண்டாகும்.  
காட்டாக, நீரைச் சூடுபடுத்தும்போது, வெப்பநிலை 2000&nbsp;°C-க்கு மேல் போகும்போது, சிறிதளவு ஐதராக்சிள் மூலக்கூறும், ஒற்றை ஆக்சிசன் அணுவும், ஒற்றை ஐதரசன் அணுவும், ஆக்சிசன், ஐதரசன் மூலக்கூறுகளாகவும் பிரியும்.
# வெப்பம் உமிழ் செயல்முறை

வெப்ப இயக்கவியலில், **வெப்பம் உமிழ் செயல்முறை** (Exothermic process) என்பது தன் அமைப்பில் இருந்து சூழலுக்கு ஆற்றலை வெளியேற்றும் ஒரு வேதிவினை அல்லது செயல்முறையாகும். இவ்வாறு வெளியேற்றப்படும் ஆற்றலானது பொதுவாக வெப்பமாக இருக்கும் என்றாலும், ஒளி (தீப்பிழம்பு, பொறி), மின்னாற்றல், ஒலி (ஐதரசன் எரியும்போது உண்டாகும் வெடிப்பொலி) போன்ற பிற வடிவங்களிலும் அமைந்திருக்கலாம்.  
வெப்பம் உமிழ் செயல்முறைக்கு எதிரானதாக, வினையின் போது வெப்பத்தை உள்ளெ இழுத்துக் கொள்ளும் செயல்முறைகள் வெப்பம் கொள் செயல்முறை எனப்படும். இவையிரண்டும் இயற்கையாக நிகழும் வேதிவினைகளின் இரு வகைகளாகும்.  
வேதிவினைகளில் வேதிப்பொருள்களின் பிணைப்புகளில் இருக்கும் ஆற்றலானது வெப்ப ஆற்றலாக மாற்றம் பெறுகிறது. ஒரு வினையைத் தொடங்கிவைக்கத் தேவையான ஆற்றலை விட அதிக அளவில் இப்பிணைப்பில் இருந்து ஆற்றல் வெளியேறுவதால், அமைப்பில் இருந்து சூழலுக்கு இவ்வெப்பம் வெளியேற்றப் படுகிறது.
# வெப்பம் உமிழ் செயல்முறை

## எடுத்துக்காட்டுகள்

வெப்பம் உமிழ் செயல்முறைகளுக்கு எடுத்துக்காட்டாகப் பின்வரும் சிலவற்றைக் காட்டலாம்.  
- கரி, நெய், விறகு, பெட்ரோலியம் போன்ற எரிபொருள்களின் எரிதல் வினை
- நீரும் வலிமையான அமிலமும் சேர்தல்
- நீரும் வலிமையான காரமும் சேர்தல்
- அமிலமும் காரமும் சேர்தல்
# வெப்பம் கொள் செயல்முறை

**வெப்பம் கொள் செயல்முறை** (Endothermic process) என்பது சூழலில் இருந்து ஆற்றலை உள்ளிழுத்துக் கொள்ளும் ஒரு செயல்முறை அல்லது வேதிவினையைக் குறிக்கும். இவ்வாறு உள்ளிழுக்கப்படும் ஆற்றல் பொதுவாக வெப்பத்தின் வடிவத்தில் இருக்கும். இவ்வகை வினை தொடர்ந்து நிகழவேண்டுமாயின் அதற்குத் தேவையான வெப்பத்தைப் புறத்தில் இருந்து தந்துகொண்டிருக்க வேண்டும். இதற்கு மாறாக, வினையின் போது வெப்பத்தை வெளியே விடும் செயல்முறை வெப்பம் உமிழ் செயல்முறை எனப்படும். இவையிரண்டும் பொதுவாக இயற்கையில் நிகழும் வினையின் இருவடிவங்களாகும்.
# வெப்பம் கொள் செயல்முறை

## எடுத்துக்காட்டுகள்

- ஒளிச்சேர்க்கை
- பனி உருகுதல்
- நீர் ஆவியாதல்
- வெப்பப் பகுப்பு வினைகள்
- உப்பு மின்பகுப்பு வினை
• இலித்தியம்-7 ஐசோடோப்பிலிருந்து டிரிட்டியம் ஐசோடோப்பை, உயர் ஆற்றல் நியூட்ரான்கள் வெப்பங்கொள் வினையினால் உருவாக்க முடியும். இவ்வினையின்போது 2.466 மெகா எலக்ட்ரான்வோல்ட்டு ஆற்றல் உட்கொள்ளப்படுகிறது. 1954 ஆம் ஆண்டு நிகழ்ந்த காசுடல் பிராவோ அணு ஆயுத பரிசோதனையின் போது இது கண்டறியப்பட்டது  
• மீயொளிர் விண்மீன் வெடிப்புகளில் இரும்பைக் காட்டிலும் அதிக கன உலோகங்கள் அணுக்கரு இணைவின் போது வெப்பங்கொள் வினை நிகழ்கிறது.
# ஒளியணு இராக்கெட்

**ஒளியணு இராக்கெட்** *(Photon rocket)* என்பது கருதுகோள் நிலையிலுள்ள ஒர் ஏவூர்தியாகும். உமிழப்பட்ட ஒளியணுக்களின் உந்துகையை இவ்வகை இராக்கெட்டுகள் தங்கள் உந்துவிசையாகப் பயன்படுத்திக் கொள்ளும்..
அணுக்கரு ஒளியணு இராக்கெட்டுகளில் உள்ளது போல இராக்கெட் மேலுள்ள ஒளியணுவாக்கிகள் ஒளியணுக்களை உற்பத்தி செய்கின்றன. அனைத்து எரிபொருளும் ஒளியணுக்களாக மாற்றப்பட்டு ஒரே திசையில் வெளிப்படும் என்பதான நல்லியல் நிகழ்வு இத்தகைய இராக்கெட்டுகளின் நிலையான பாடநூல் வழக்காகும். அனைத்து ஒளியணுக் கற்றைகளும் முழுவதுமாக நேர்வரிசையாக்கப் படுவதில்லை என்பதும் அனைத்து எரிபொருளும் முழுமையாக ஒளியணுக்களாக மாற்றப்படுவதில்லை என்பதும் மிகவும் யதார்த்தமான உண்மை நிலையாகும். இதனால் மிக அதிக அளவிலான எரிபொருள் தேவைப்படும் என்பதால் மிகப்பெரிய இராக்கெட்டுகள் வடிவமைத்தல் அவசியமாகிறது .
கற்றை சீரொளி உந்துகையில் ஒளியணுவாக்கிகளும் விண்வெளியூர்திகளும் தனித்தனியாகப் பிரித்துவைக்கப்படுகின்றன. ஒளியணு மூலத்திலிருந்து வரும் ஓளியணுக்கள் கற்றையாக்கப்பட்டு சீரொளியைப் பயன்படுத்தும் விண்வெளியூர்திக்கு அனுப்பப்படுகிறது.  
ஒளியணு சீரொளி அமுக்கியில் நேர்வரிசையாக்கப் பட்ட ஒளியணுக்களின் துள்ளல்களை ஆடிகளால் பலமடங்கு அதிகரிப்பதன் மூலம் மீளப்பயன்படுத்தப்படுகின்றன.
# மாவு வண்டு

**மாவு வண்டு** (Nut weevil) குச்சி போன்ற முக அமைப்புள்ள ஒரு வகை சிறிய வண்டினம் ஆகும். இது ஒரு தாவர உண்ணி. பருப்பு, கொட்டை, விதைகளைப் பொடித்து உண்டே வாழும். இதன் முட்டைகள் (தானிய) மாவுடன் சேர்ந்து, சில நாட்களில் பொரித்து முதிர்ந்த வண்டுகளாக மாறி மாவுடன் காணப்படும்.
# குழந்தை ஏசு மெட்ரிக்குலேசன் மேல்நிலைப் பள்ளி, பல்லடம்

**பல்லடம் குழந்தை ஏசு மெட்ரிக் மேல்நிலைப்பள்ளி** (*Infant Jesus Matriculation Higher Secondary School*, IJMHSS) 1993 ஆம் ஆண்டிலிருந்து செயல்பட்டு வருகிறது. இது திருப்பூர் மாவட்டம், பல்லடத்துக்கருகிலுள்ள பெரும்பாலியில் அமைந்துள்ளது.
இந்தப்பள்ளியில் பன்னிரண்டாம் வகுப்பு வரை கற்பிக்கப்படுகின்றது.
# குழந்தை ஏசு மெட்ரிக்குலேசன் மேல்நிலைப் பள்ளி, பல்லடம்

## உள்கட்டமைப்பு

- இயற்பியல் ஆய்வகம்
- வேதியியல் ஆய்வகம்
- உயிரியல் ஆய்வகம்
- கணிப்பொறி ஆய்வகம்
- நூலகம்
# குழந்தை ஏசு மெட்ரிக்குலேசன் மேல்நிலைப் பள்ளி, பல்லடம்

## வெளியிணைப்புகள்

- பள்ளியின் இணையதளம்
# நேதாஜி சுபாஷ் சந்திரபோஸ் அதிக உயர பயிற்சி மையம்

**நேதாஜி சுபாஷ் சந்திரபோஸ் அதிக உயர விளையாட்டுப் பயிற்சி மையம்** (*Netaji Subhash High Altitude Training Centre*) என்பது அதிக உயர பயிற்சி மையம் என்றழைக்கப்படுகிறது. இது இந்திய விளையாட்டு ஆணையத்தின் விளையாட்டு கல்வி அலகின் ஒரு பகுதியாகும். இந்த பயிற்சி மையமானது சிம்லா நகாில் இருந்து 52 கி.மீ. தொலைவில் மலையின் மீது உள்ள சில்லாரூ என்ற இடத்தில் உள்ளது.  
இந்த பயிற்சி மையமானது 78 ஏக்கர் பரப்பளவில் 8000 அடி உயரத்தில் பரந்து விாிந்துள்ளது. பல்வேறு விளையாட்டுகள் விளையாடுவதற்கான விளையாட்டு உபகரணங்களும் இங்கு உள்ளது. இந்த மையத்தின் முக்கிய நோக்கம் வீரர்கள் அதிக உயரமாக உள்ள பகுதிகளில் விளையாடுவதற்கு ஏற்ற சூழலை உருவாக்கி கொள்ள உதவுவதே ஆகும்.
# நேதாஜி சுபாஷ் சந்திரபோஸ் அதிக உயர பயிற்சி மையம்

## வரலாறு

1984 ஆம் ஆண்டில் நேதாஜி சுபாஷ் சந்திரபோஸ் அதிக உயர பயிற்சி மையமானது இந்திய விளையாட்டு ஆணையத்தால் நிறுவப்பட்டது. இடங்களை பாிசீலனை செய்த பின்பு தட்பவெப்பநிலையைக் கருத்தில் கொண்டு சில்லாரூ தேர்வு செய்யப்பட்டது. ஏனெனில் இங்கு வீரர்களுக்கு பொறுதித் திறன், வலிமை, கடின பயிற்சி செய்த பிறகு விரைவாக மீருதல் போன்ற உடற் கூறுகளை பெறுவர்.  
குத்துச் சண்டை, ஹாக்கி, ஜுடோ, மல்யுத்தம் மற்றும் ஜிம்னாஸ்டிக்ஸ் போன்ற விளையாட்டுகளில் தேசிய அளவிலான வீரர்கள் பயிற்சி பெறுவதற்காக இந்த அதிக உயரமான பயிற்சி மையம் நிறுவப்ட்டது.
# நேதாஜி சுபாஷ் சந்திரபோஸ் அதிக உயர பயிற்சி மையம்

## விளையாட்டு வசதிகள்

- ஜிம்னாஷியம் மற்றும் நீச்சல் குளம்
- அஸ்ட்ரோடர்ப் ஹாக்கி மைதானம் மற்றும் மூன்று புல்வெளி மைதானங்கள்
- தடகள ஓடுபாதை
- கூடைப் பந்து மைதானம்
- 100 படுக்கைகள் கொண்ட விடுதி  
;வளைபந்தாட்டரங்கம்  
இந்திய விளையாட்டு ஆணையத்தால் சில்லாரூ விளையாட்டு அரங்கம் 2010 -ல் நிறுவப்பட்டு பராமாிக்கப்பட்டு வருகிறது. சிந்தடிக் டர்ப் தளவசதியுள்ள மைதானமாகும்.
# சுழலி மின்னாக்கி

**சுழலி மின்னாக்கி** *(Turbo generator)* என்பது மின்சார உற்பத்திக்காக ஒரு விசையாழியும் மின்னாக்கியும் நேரடியாக இணைக்கப்பட்ட ஒர் அமைப்பாகும். நீராவியால் இயங்கும் பெரிய சுழலி மின்னாக்கிகள் உலகின் மின்சாரத் தேவையில் பெரும்பான்மையை வழங்குகின்றன. நீராவியால் இயங்கும் சுழலி-மின் கப்பல்களாலும் இவை பயன்படுத்தப்படுகின்றன .  
வாயு விசையாழிகளுடன் கூடிய சிறிய சுழலி-மின்னாக்கிகள் பெரும்பாலும் துணை மின் அலகுகளாகப் பயன்படுத்தப்படுகின்றன. டீசல் மின்னாக்கிகள் வழக்கமாக சிறந்த எரிபொருள் செயல்திறனை வழங்குகின்றன, ஆனால், மறுபுறத்தில், டீசல் மின்னாக்கிகள் குறைவான சக்தி அடர்த்தியைப் பெற்றிருப்பதால் இவற்றுக்கு கூடுதல் இடம் தேவைப்படுகிறது.  
பெரிய வாயு விசையாழி மின்னாக்கிகளின் செயல்திறனை ஒர் ஒருங்கிணைந்த சுழற்சியைப் பயன்படுத்தி அதிகப்படுத்தப்படலாம், இத்திட்டத்தில் சூடான வெளியேற்ற வாயுக்கள் மற்றொரு சுழலி மின்னாக்கியை இயக்க நீராவியை உருவாக்குகின்றன. இந்நீராவி மற்றொரு சுழலி மின்னாக்கியை இயக்கப் பயன்படுகிறது.
# சுழலி மின்னாக்கி

## வரலாறு

தண்ணீர் சுழலிகளே முதலாவது சுழலி மின்னாக்கிகள் ஆகும். இவை மின்சார மின்னாக்கிகளை உந்தி மின்சாரத்தைத் தோற்றுவித்தன. 1866 இல் முதலாவது நீர் விசையாழி அங்கேரியில் கன்சு நிறுவனத்தின் பொறியியலாளர்களால் வடிவமைக்கப்பட்டது. தொழில்துறை அளவிலான மின்னாக்கிகளின் உற்பத்தி 1883 ஆம் ஆண்டில் தொடங்கியது .
சுழலி மின்னாக்கியை 1903 ஆம் ஆண்டில் அங்கேரிய பொறியாளரான ஓட்டோ பிளேட்டி கண்டுபிடித்தார். ஆனால் பார்சன்சு என்பவர் ஏற்கனவே நேர்மின்னோட்ட நீராவி இயக்க சுழலி மின்னாக்கியை 1887 ஆம் ஆண்டில் ஒரு மின்னாக்கியைப் பயன்படுத்தி செயல்விளக்கம் அளித்திருந்தார், 1901 இல் செருமனியின் எபர்பெல்டிலுள்ள மெகாவாட் மின் திறன் அளவு மின்னுற்பத்தி திட்டத்திற்கு மாறுமின்னோட்ட சுழலி மின்னாக்கியை விநியோகம் செய்திருந்தார் .
நீராவி வகை இயங்கு வாகனங்களில் வாகனத்தின் ஒளியமைப்பு மற்றும் வெப்பமூட்டும் அமைப்புகளுக்கான ஆற்றல் மூலமாகவும் சுழலி மின்னாக்கிகள் பயன்படுத்தப்பட்டன.
# சுழலி மின்னாக்கி

## ஐதரசன் குளிர்விப்பு சுழலி மின்னாக்கிகள்

காற்று குளிர்விப்பு மின்னாக்கிகளின் அடிப்படையில் ஐதரசன் வாயுவை குளிர்விப்பானாக பயன்படுத்தி ஐதரசன் குளிர்விப்பு சுழலி மின்னாக்கிகள், அமெரிக்காவில் 1937 ஆம் ஆண்டு டேய்டான் மின் மற்றும் ஒளி நிறுவனம் உருவாக்கியது. ஐதரசன் வாயுவானது, சுழலகத்தில் குளிர்விப்பானாகவும் சிலசமயங்களில் நிலையகத்தில் குளிர்விப்பானாகவும் பயன்படுத்தப்படுகிறது. இதனால் 99.0% செயல்திறனை எட்டமுடிகிறது. ஐதரசன் வாயுவின் உயர் வெப்பக்கடத்தல், தன்வெப்ப ஏற்புத்திறன், குறைவான அடர்த்தி முதலியன இதற்கான காரணங்களாகும். மின்னாற்பகுப்பு மூலம் ஐதரசன் வாயு தளத்திலேயே தயாரிக்கப்படுகிறது.  
மின்னாக்கியானது காற்றுப்புகாத அளவுக்கு மூடப்படுகிறது. இதனால் ஐதரசன் வாயு வெளியேறுவது தடுக்கப்படுகிறது. இவ்விடத்தில் வளிமண்டல ஆக்சிசன் இல்லாததால் மின்காப்பு சுற்றுகளால் ஒளிவட்ட மின்னிறக்கத்திற்கான பாதிப்பு வெகுவாக குறைகிறது. ஐதரசன் வாயி சுழலகத்தின் உட்பகுதியில் சுழற்றப்படுகிறது. வாயு-நீர் வெப்பப் பரிமாற்றிகளால் குளிர்விக்கப்படுகிறது .
# வெள்ளி(I) செலீனைடு

**வெள்ளி(I) செலீனைடு** *(Silver(I) selenide)* என்பது Ag<sub>2</sub>Se என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புகைப்பட அச்சிடலுக்கான நிறப்பதப்படுத்தலில், செலீனியம் நிறமொத்த வரிசை வெள்ளி கெலாட்டின் வினைபுரியும்போது இச்சேர்மம் வினைவிளை பொருளாக உருவாகிறது. செலீனியம் அச்சுநிறமூட்டியில் சோடியம் செலீனைட்டு (Na2SeO3) வினைத்திறமிக்க பகுதிப்பொருட்களில் ஒன்றாக காணப்படுகிறது. இதுவே செலீனியம் எதிர்மின் அயனிக்கான ஆதார மூலமாகவும் திகழ்கிறது. நிறப்பதப்படுத்தல் செயல்முறையில் வெள்ளியுடன் இதுவே சேர்க்கப்படுகிறது. இயற்கையில் நௌமானைட்டு என்ற பெயரில் வெள்ளி தனிமத்தின் அரியவகை கனிமமாக கிடைக்கிறது. தாழ்கந்தக வெள்ளி கனிமமாகவும் முக்கியமானதொரு வெள்ளியின் சேர்மமாகவும் நெவாதாவிலுள்ள சில சுரங்கங்களில் கிடைக்கிறது.
# வெள்ளி(I) செலீனைடு

## கட்டமைப்பு

சாய்சதுர β- முகவமைப்பு கட்டமைப்பில் வெள்ளி செலீனைடு காணப்படுகிறது. ஆனால் 130° செல்சியசு வெப்பநிலைக்கு மேல் இது கனசதுர α- Ag2Se கட்டமைப்பிற்கு மாற்றமடைகிறது. (இடக்குழு Im-3m, எண். 229 , பியர்சன் குறியீடு cI20). இம்முகப்பு நிலைமாற்றம் அயனிக்கடத்துத் திறனை பத்தாயிரம் மடங்கு அதிகமாக உயர்த்துகிறது. (2S/செ.மீ)
# ஆதர்ஷ் வித்யாலயா மேல்நிலைப் பள்ளி

**ஆதர்ஷ் வித்யாலயா மேல்நிலைப்பள்ளி** (*Adarsh Vidyalaya Higher Secondary School*) என்பது சென்னையிலுள்ள ஒரு பதின்நிலைப்பள்ளி.
# ஆதர்ஷ் வித்யாலயா மேல்நிலைப் பள்ளி

## அமைவிடம்

இப்பள்ளி சென்னையில், ராயப்பேட்டையில் உள்ளது. இந்தப் பள்ளியானது பி.ன்.தவான் என்பவரால் நிறுவப்பட்டது. வசந்தலட்சுமி என்பவர் இந்த பள்ளியின் முதல் தலைமை ஆசிரியை ஆவார்.
# ஆதர்ஷ் வித்யாலயா மேல்நிலைப் பள்ளி

## பிற கிளைகள்

1. கில் ஆதர்ஷ் மெட்ரிக் மேல்நிலைப்பள்ளி
1. எம்.ஜி.ஆர்.ஆதர்ஷ்பப்ளிக் மெட்ரிக் மேல்நிலைப்பள்ளி
1. பத்மா ஆதர்ஷ் மெட்ரிக் மேல்நிலைப்பள்ளி
1. அண்ணா ஆதர்ஷ் மெட்ரிக் மேல்நிலைப்பள்ளி.
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/புள்ளிவிபரம்

| **<font color="white">போட்டி</font>** | **<font color="white">உரையாடல்</font>** | **<font color="white">புள்ளிவிபரம்</font>** | **<font color="white">விதிகள்</font>** | **<font color="white">பரிசுகள்</font>** | **<font color="white">முற்பதிவு</font>** | **<font color="white">தலைப்புகள்</font>** | } |
| --- | --- | --- | --- | --- | --- | --- | --- |
---
போட்டியினூடாக மிகக் குறைந்தது 200 குறுங்கட்டுகளையாவது விரிவாக்குதல் இப்போட்டியின் இலக்காகும். 284 விக்கிப்பீடியாக்களுள் குறுங்கட்டுரைகளின் எண்ணிக்கை அடிப்படையில் தமிழ் விக்கிப்பீடியா 259 ஆவதாக இருக்கின்றது. இப்போடியோடு த.வி 45 நிலை முன்னேறி 214 ஆவதாக வரமுடியும். மொத்த தரவரிசையினில் 25.38 எனத் தற்போது உள்ளதை போல போட்டியின் பின் 32.04 புள்ளிகளுடன் 38/39 ஆவது இத்திற்கு த.வி முன்னேறும்.
---
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/புள்ளிவிபரம்

## இலக்கு

### கட்டுரைகள்

- 1 ஆவது கட்டுரை - அசோகர்
- 100 ஆவது கட்டுரை - வெள்ளி (தனிமம்)
- 150 ஆவது கட்டுரை - புறா
- 200 ஆவது கட்டுரை - மழை
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/புள்ளிவிபரம்

## தரவரிசைப் பட்டியல்

### போட்டியின் முன் (6 ஏப்ரல் 2017)

| № | Wiki | Language | Weight | Mean Article
Size | Median Article
Size | Absent
(0k) | Stubs
(< 10k) | Articles
(10-30k) | Long Art.
(> 30k) | Score | Growth |
| --- | --- | --- | --- | --- | --- | --- | --- | --- | --- | --- | --- |
| 49 | ta | தமிழ் | 0.9 | 10,585 | 6,426 | 1 | 689 | 239 | 71 | 25.38 | +0.06 |
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/புள்ளிவிபரம்

## தரவரிசைப் பட்டியல்

### போட்டி ஆரம்பமாகி 5 நாட்களில் (5 மே 2017)

| № | Wiki | Language | Weight | Mean Article
Size | Median Article
Size | Absent
(0k) | Stubs
(< 10k) | Articles
(10-30k) | Long Art.
(> 30k) | Score | Growth |
| --- | --- | --- | --- | --- | --- | --- | --- | --- | --- | --- | --- |
| 48 | ta | தமிழ் | 0.9 | 11,034 | 6,659 | 0 | 663 | 263 | 74 | 26.46 | +1.08 |
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/புள்ளிவிபரம்

## தரவரிசைப் பட்டியல்

### போட்டி ஆரம்பமாகி 5 நாட்களில் (5 மே 2017)

#### வளர்ச்சிக்கான விருது

| 2nd Place | width = 120 align= 05 May 2017 | width = 80 align= +1.08 |
| --- | --- | --- |
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/புள்ளிவிபரம்

## தரவரிசைப் பட்டியல்

### 1 மாத நிறைவில் (5 சூன் 2017)

| № | Wiki | Language | Weight | Mean Article
Size | Median Article
Size | Absent
(0k) | Stubs
(< 10k) | Articles
(10-30k) | Long Art.
(> 30k) | Score | Growth |
| --- | --- | --- | --- | --- | --- | --- | --- | --- | --- | --- | --- |
| 39 | ta | தமிழ் | 0.9 | 12,655 | 10,601 | 2 | 471 | 448 | 79 | 33.04 | +6.58 |
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/புள்ளிவிபரம்

## தரவரிசைப் பட்டியல்

### 1 மாத நிறைவில் (5 சூன் 2017)

#### வளர்ச்சிக்கான விருது

| 1st Place | width = 120 align= 05 Jun 2017 | width = 80 align= +6.58 |
| --- | --- | --- |
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/புள்ளிவிபரம்

## தரவரிசைப் பட்டியல்

### 6 ஒக்டோபர் 2017 - எதிர்பார்ப்பு - போட்டியின் பின்

| № | Wiki | Language | Weight | Mean Article
Size | Median Article
Size | Absent
(0k) | Stubs
(< 10k) | Articles
(10-30k) | Long Art.
(> 30k) | Score | Growth |
| --- | --- | --- | --- | --- | --- | --- | --- | --- | --- | --- | --- |
| 39 | ta | தமிழ் | 0.9 | கணிக்கவில்லை | கணிக்கவில்லை | 0 | 489 | 440 | 71 | 32.08 | +6.68 |
# பாபுஜி நினைவு பள்ளி, மணவாளக்குறிச்சி

**பாபுஜி நினைவு மேல்நிலைப்பள்ளி** (*Bapuji Memorial Higher Secondary School*) என்பது தமிழ்வழியில் கல்வி கற்பிக்குமொரு தமிழக அரசு உதவி பெறும் பள்ளி ஆகும்.
# பாபுஜி நினைவு பள்ளி, மணவாளக்குறிச்சி

## அமைவிடம்

தமிழ்நாடு, கன்னியாகுமரி மாவட்டத்தில் உள்ள மணவாளக்குறிச்சி எனும் ஊரில் உள்ளது.
# பாபுஜி நினைவு பள்ளி, மணவாளக்குறிச்சி

## வரலாறு

1951 ஆம் ஆண்டில் ஜி. சி. சேகர் என்பரால் உயர்நிலைப்பள்ளியாக இது நிறுவப்பட்டது. பின்பு 1979 ஆம் ஆண்டில் மேல்நிலைப்பள்ளியாக தரம் உயர்த்தப்பட்டது. உயர்நிலைப்பள்ளியாக இருக்கும் வரையில் ஆண்களுக்கான பள்ளியாகவே இருந்தது. தரம் உயர்த்தப்ப்ட்ட பின்பு
இருபாலர் பயிலும் பள்ளியாக ஆனது.
# பாரதி வித்யாலயா, வேப்பம்பட்டி

**பாரதி வித்யாலயா** என்னும் பள்ளியானது தர்மபுரி மாவட்டம், அரூர் அருகே உள்ள வேப்பம்பட்டியில் உள்ள ஒரு நடுநிலைப்பள்ளியாகும். இப்பள்ளி தொடர்ச்சியாக 12 ஆண்டுகள் பத்தாம் வகுப்பு பொதுத்தேர்வில் நூறு சதவீதம் தேர்ச்சி பெற்று தமிழக அரசின் விருதினைப் பெற்றுள்ளது.
# பாரதி வித்யாலயா, வேப்பம்பட்டி

## பள்ளி இலச்சினை

பள்ளியின் இலச்சினை பின்வருவவற்றைக் குறிக்கின்றது.
1. ஒழுக்கம்
1. கல்வி
1. சமூக மேம்பாடு
1.
# பாரதி வித்யாலயா, வேப்பம்பட்டி

## தீர்த்தமலையை சுத்தம் செய்தல்

அரூரில் உள்ள லயன்ஸ் கிளப் சார்பாக தீர்த்தனகிரி சிவக்கொழுந்தீசுவரர் கோயில் சுற்றியும் சுத்தம் செய்யும் பணியினை ஆசிரியர்கள் உதவியுடன் 63 மாணவர்கள் மேற்கொண்டனர்.
# வளையபுரோப்பனோன்

**வளையபுரோப்பனோன்** *(Cyclopropanone)* என்பது C<sub>3</sub>H<sub>4</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வளையபுரோப்பேன் கார்பன் கட்டமைப்புடன் கீட்டோன் வேதி வினைக்குழுவை இச்சேர்மம் கொண்டுள்ளது. சைக்ளோபுரோப்பனோன் என்ற பெயராலும் இச்சேர்மம் அழைக்கப்படுகிறது. இதன் தாய்ச் சேர்மம் −90 ° செல்சியசு வெப்பநிலை என்ற நிலையற்ற உருகுநிலையைக் கொண்டதாக உள்ளது. கீட்டீனுடன் ஈரசோமெத்தேனை −145 ° செல்சியசு வெப்பநிலையில் வினைபுரியச் செய்தால் இச்சேர்மத்தை உருவாக்கலாம். சைக்ளோபுரோப்பனோனின் வழிப்பொருட்கள் கரிம வேதியியலில் முக்கியத்துவம் மிக்க சேர்மங்களாகக் கருதப்படுகின்றன.  
கரிமத்தொகுப்பு வினைகளில் சைக்ளோபுரோப்பனோன் மட்டும் சைக்ளோபுரோப்பனோன்யெத்தில் எமியசிட்டால் அல்லது சைக்ளோபுரோப்பனோன்யெத்தில் டிரைமெத்தில்சிலில் அசிட்டால் போன்ற அசிட்டால்களால் பதிலீடு செய்யப்படுகிறது.
# வளையபுரோப்பனோன்

## வழிப்பொருட்கள்

பேவோர்சிகை மறுசீரமைப்பு வினையில் வளைய கீட்டோன்களுடன் வளையபுரோப்பனோன்களும் இடைநிலை விளைபொருட்களாக உருவாகின்றன. இங்கு கார்பாக்சிலிக் அமில உருவாக்கம் வளைய ஆக்கத்துடன் உடன் நிகழ்கிறது.  
பியுரான் போன்ற வளைய டையீன்களுடன், வளையக்கூட்டு வினைகளில் பங்கேற்கும்போது வளையபுரோப்பேன் ஒரு 1,3-இரு முனையனாக பங்களிப்பது ஓர் ஆர்வமூட்டும் செயல்முறையாகும். ஓர் ஆக்சியல்லைல் இடைநிலை விளைபொருள் அல்லது சி2-சி3 பிணைப்பு உடைவதால் உருவாகும் இணைதிறன் அமைப்புமாற்ற சமநிலை ஆகியவை இச்சேர்மத்தை ஓரு திறன்மிக்க இடைநிலை என்று பரிந்துரைக்கின்றன.  
பரிசோதனை ஆதாரங்கள் உறுதியானவையாக இல்லை. சைக்ளோபுரோப்பனோன்களின் மற்ற வினைகள் இந்த இடைநிலை வழியாக நடைபெறுகின்றன. உதாரணமாக, தூய எதிருரு (+) - மாறுபக்க -2,3-டி-மூன்றாமை-பியூட்டைல்வளையபுரோப்பனோன் 80° செல்சியசு வெப்பநிலைக்கு சூடாக்கும்போது உயிர்ப்பற்ற கலவையாகிறது.  
3,5-ஈரைதரோ-4H-பைரசோல்-4-ஓன் சேர்மத்திலிருந்து நைட்ரசனை வெளியேற்றி இண்டேனாக மாற்றும் ஒளிவேதியியல் வினையிலும் ஆக்சியல்லைல் இடைநிலை விளைபொருள் முன்மொழியப்படுகிறது:  
இவ்வினையில் ஆக்சியல்லைல் இடைநிலை விளைபொருள் A சைக்ளோபுரோபனோன் B உடன் வேதிச்சமநிலையில் பீனைல் வளையத்தைத் தாக்குகிறது. இதனால் திரிநிலை 1,3-வளையயெக்சாடையீன் C மீள் அரோமாட்டிக்காதலுடன் உருவாகிறது. முதல் இரு நிலைகளான A மற்றும் B இடையில் நிலவும் ஆற்றல் வேறுபாடு 5 முதல் 7 கிலோகலோரி/மோல் ஆகும்.
# நிலைமின் தூண்டல்

**நிலைமின் தூண்டல்** (*Electrostatic induction*) என்பது மின்னூட்டம் பெற்ற ஒரு பொருளைக்கொண்டு அருகாமையில் உள்ள மற்றொரு பொருளையும் மின்னூட்டம் செய்யும்முறை ஆகும்.  
1753 ஆம் ஆண்டில் பிரித்தானிய விஞ்ஞானி ஜான் காண்டன் மற்றும் 1762 இல் ஸ்வீடனின் பேராசிரியர் ஜோஹன் கார்ல் வில்கே ஆகியோரால் கண்டறியப்பட்டது. விம்சுஸ்டெஸ்ட் இயந்திரம், வான் டி கிராப் நிலை மின்னியற்றி, எலக்ட்ராபிரோஸ் போன்ற மின்தூண்டலைப் பயன்படுத்தும் மின்னியற்றிகள் இந்த கொள்கையைப் பயன்படுத்துகின்றன. தூண்டல் காரணமாக, மின்நிலையான ஆற்றல் (மின்னழுத்தம்) எந்த நேரத்திலும் ஒரு திணைக்களத்தில் தொடர்ந்து மாறிக்கொண்டே இருக்கிறது. நிலையான மின்னூட்டங்களுக்கு, பலூன்கள், காகிதம் அல்லது ஸ்டைரோஃபாம் ஸ்கிராப் போன்ற ஒளிரும் பொருட்களற்ற பொருட்களின் ஈர்ப்புக்கு, நிலைமின்தூண்டுதல் காரணமாகும்.  
ஒரு நடுநிலை கோளவடிவகடத்தி ஒரு காப்பீட்டுத் தாங்கியில் மேல் வைக்கப்படுகிறது. நடுநிலையான கோளத்தை (தொடுதல் இல்லாமல்) ஒரு எதிர்மின்சுமையுடைய குழாய் கொண்டு வரப்படுகிறது. கோளத்தின் இடதுபுறத்தில் இருந்து வலதுபுறத்திற்கு எதிர்மின்சுமை கொண்ட எலக்ட்ரான்கள் விலக்கப்படுகிறது. கோளத்தின் இடப்புறம் நேர்மின்சுமையும் வலதுபுறம் எதிர்மின் சுமையும் பெறுகிறது. வலது புறத்தில் புவியிணைப்பு கொடுக்கப்படும் பொழுது எதிர்மின்சுமைகள் புவியைச் சென்றடைகிறது. கோளம் முழுவதும் நேர்மின்சுமைகள் பரவலாக சேமிக்கப்படுகிறது. இத்தத்துவத்தை அடிப்படையாகக் கொண்டு தங்க இழை மின்னூட்டங்காட்டி, இடிதாங்கி ஆகியன செயல்படுகின்றன.
# இணையப் போர்

**இணையப் போர்** (*cyberwarfare*) என்பது கணினிகள், பிணையம் (networks) ஆகியவற்றை இலக்காகக் கொண்டு செயல்படுகிறது. இது இணையத் தாக்குதல், உளவு மற்றும் நாசவேலை அச்சுறுத்தல் தொடர்பான தாக்குதல் மற்றும் தற்காப்பு நடவடிக்கைகளை ஈடுபடுத்துகிறது. இத்தகைய நடவடிக்கைகளை "போர்" என அழைக்கப்படலாமா என்பது குறித்து சர்ச்சை எழுந்துள்ளது. ஆயினும்கூட, நாடுகள் தங்கள் திறன்களை வளர்த்து வருகின்றன, இணையப்போரில் குற்றவாளி, பாதிக்கப்பட்டவர் அல்லது இருவரும் ஈடுபடுகின்றன.
# இணையப் போர்

## வரையறை

இணையப்போர் என்பது தேசிய நாட்டினால் ஏற்படும் சேதங்கள் அல்லது இடையூறுகளை ஏற்படுத்தும் நோக்கத்திற்காக மற்றொரு நாட்டின் கணினிகள் அல்லது பிணையத்தில் ஊடுருவிச் செயல்படுவது' 'என வரையறுக்கப்பட்டுள்ளது.  
ஆனால் மற்ற வரையறைகளில் பயங்கரவாத குழுக்கள், நிறுவனங்கள், அரசியல் அல்லது சித்தாந்த தீவிரவாத குழுக்கள், கொந்தர்கள் மற்றும் சர்வதேச குற்றவியல் அமைப்புகள் போன்ற அரச சார்பற்றவர்களையும் உள்ளடக்கியிருக்கிறது.
# லீலா சேத்

**லீலா சேத்** (*Leila Seth*)(20 அக்தோபர் 1930--5 மே 2017) என்பவர் தில்லி உயர் நீதிமன்ற முதல் பெண் நீதிபதியாகப் பதவி வகித்தவர் ஆவார். இவர் இமாச்சல பிரதேச உயர்நீதி மன்றத்தின் முதல் முதன்மை நீதிபதியாகவும் இருந்தவர்.
# லீலா சேத்

## வாழ்வும் பணிகளும்

உத்தரப்பிரதேச மாநிலம் இலக்னோவில் பிறந்த லீலா சேத் திருமணம் ஆனதும் தம் கணவருடன் இங்கிலாந்துக்குச் சென்றார். அங்கு சட்டம் பயின்று லண்டன்சட்டத் தேர்வில் வெற்றி பெற்று முதலில் வந்தார்.  
இந்தியாவில் அசோக் குமார் சென் என்னும் வழக்கறிஞரிடம் இளையராகப் பணி செய்தார். வரிகள் சம்பந்தமான வழக்குகள், திருமண முறிவுகள் தொடர்பான குற்றவியல் வழக்குகள் போன்றவற்றை நடத்தினார்.
பெண் குழந்தைகளுக்குச் சொத்தில் வாரிசு உரிமைகள் சட்டத் திருத்தம் உண்டாகப் பங்களிப்புச் செய்தார்.
பொது உரிமையியல் சட்டம் என்னும் கருத்தாக்கத்துக்கு ஆதரவு தெரிவித்தார்.
பெண்களுக்கு எதிராகத் தொடுக்கப்படும் பாலியல் வன்முறையை எதிர்த்து தம் கருத்துகளைச் சொல்லி வந்தார்.
15 ஆவது சட்டக் குழுவின் உறுப்பினராக இருந்தார்.  
லீலா சேத்துக்கு மூன்று பிள்ளைகள். அவர்களில் ஒரு மகனான விக்ரம் சேத் என்பவர் ஆங்கிலப் புதின ஆசிரியர் ஆவார்.
லீலா சேத் தன் வரலாறு நூல் உள்பட மூன்று நூல்கள் எழுதியுள்ளார்.
# லீலா சேத்

## இறப்பு

நீதிபதி லீலா சேத், 86 வயதில் நொய்டாவில் உள்ள தனது இல்லத்தில் 5 மே 2017 அன்று இரவு இருதய-சுவாசத் தாக்குதலால் இறந்தார். இவருக்கு கணவர், இரண்டு மகன்கள் மற்றும் ஒரு மகள் உள்ளனர். இவரது விருப்பப்படி, மாற்றுச் சிகிச்சை அல்லது மருத்துவ ஆராய்ச்சி நோக்கங்களுக்காக தனது கண்கள் மற்றும் பிற உறுப்புகளை தானம் செய்ததால், இறுதிச் சடங்கு எதுவும் நடைபெறவில்லை.
# நீர்த்தடுப்புத் தண்டு

**நீர்தடுப்புத்தண்டு ** அல்லது **இடைமறிக்கும் நீர்நெறிச் சுவர்** (Waterbar) என்பது, சாய்வான வனப்பகுதியில் பாய்ந்தோடி வரும் நீரால் ஏற்படும் மண்ணரிப்பினைத் தடுப்பதற்காகவும், நீரோட்டப் பாதையை நேர்செய்வதற்கும், நீரோட்ட அணுகல் பாதையின் அளவைக் குறைப்பதற்காகவும் சிறப்பான கட்டுமான அமைப்பைப் பயன்படுத்தி ஏற்படுத்தப்படுவதாகும். மூலைவிட்ட அமைப்பை கொண்ட இக்கட்டுமானம், நீரோட்டப் பாதையை திசைதிருப்பி, நிலையான வாய்க்காலில் திருப்பிவிடுகிறது. குறிப்பிட்ட இடைவெளியில் கட்டப்படும் இவை போன்ற நீர்தடுப்புத்தண்களால் பெரும் கொள்ளளவிலான நீரானது சாலையில் வீணாவது தடுக்கப்படுகின்றது. நீர்த்தடுப்புத்தண்டு ஏற்படுத்தப்படவில்லை எனில் வெள்ளப்பெருக்கின் போது பல வளங்களும் அடித்துச்செல்லுதல், சாலைகளின் சீர்கேடு முதலிய அபாயங்கள் ஏற்படும்.  
இந்த வாய்க்கால் ஏற்படுத்தப்படாவிட்டால் பெருமளவிலான நீரானது சாலை வழியாக செல்லும். இவ்வாய்க்கால் செல்லும் பாதையைச் சரியான முறையில் பராமரித்து, முறையான கண்காணிப்பை உறுதியாக மேற்கொண்டு, வண்டல் படிவுகளிலிருந்தும், வேறுவகையான தடைகளிலிருந்தும் பாதுகாத்தல் அவசியமானதாகும்.  
மலைப்பகுதியில் ஒரு நீர்த்தடுப்புத்தண்டு ]]  
பொதுவாக குறிப்பிட்ட வடிவில் நீர்த்தடுப்புத்தண்டுகள் சாலைகளின் குறுக்கே அமைக்கப்படுகின்றன. இவை வாகனங்கள் கடந்து செல்ல சற்றே கடினமானதாக அமைகின்றன. மலைப் பகுதிகளிலும், வனப்பகுதிகளிலும் நான்கு சக்கர வாகன இயக்கி மூலமாக இவற்றை எளிதில் கடக்கலாம். பொதுவாக மழைப்பொழிவு அதிகம் இருக்கக்கூடிய மலைப்பகுதி நிலப்பரப்புகளிலும், வனப்பகுதி சாலையின் குறுக்கேயும் நீர்ப்பட்டைகள் அமைக்கப்படுகின்றன.
# சி. கோபால்

**சி. கோபால்** ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார்.2023 ஆம் ஆண்டு ஆகஸ்ட் 6 ஆம் தேதி முதல் கட்சியின் பொதுக்குழுக் கூட்டத்தின் மூலம் அவர் தற்போது அமமுகவின் தலைவராகப் பணியாற்றி வருகிறார். 1980 ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# சி. கோபால்

## குடும்பம்

இவரின் மகன் என். ஜி. பார்த்திபன் சோளிங்கர் சட்டமன்ற உறுப்பினராக இருந்தவர்.
இவர் செங்குந்தர்கைக்கோள முதலியார்(எச்சான் கோத்திரம்) குடும்பத்தை சேர்ந்தவர்கள்.
# சி. கோபால்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1980 | சோளிங்கர் | அதிமுக | 48.66 | } |
# சி. கோபால்

## வகித்த பதவிகள்

### நாடாளுமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1998 | அரக்கோணம் | அனைத்திந்திய அண்ணா திராவிட முன்னேற்றக் கழகம் | 51.56 | } |
# என். சண்முகம்

**என். சண்முகம்** ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். 1984 ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# என். சண்முகம்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1984 | சோளிங்கர் | அனைத்திந்திய அண்ணா திராவிட முன்னேற்றக் கழகம் | } |
# ஆ. மு. முனிரத்தினம்

**ஆ. மு. முனிரத்தினம்** ஓர் இந்திய அரசியல்வாதியும், தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். இவர் 1989, 1991 ஆண்டுகளில் நடைபெற்ற தேர்தல்களில் சோளிங்கர் தொகுதியிலிருந்து, இந்திய தேசிய காங்கிரசின் சார்பிலும், 1996 ஆம் ஆண்டு நடைபெற்ற சட்டமன்றத் தேர்தலில், அதே தொகுதியில் தமிழ் மாநில காங்கிரசு கட்சி சார்பிலும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ஆ. மு. முனிரத்தினம்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1989 | சோளிங்கர் | இந்திய தேசிய காங்கிரசு |  |  |
| 1991 | சோளிங்கர் | இந்திய தேசிய காங்கிரசு | 52.29 |  |
| 1996 | சோளிங்கர் | தமிழ் மாநில காங்கிரசு | 51.96 | } |
# ஆர். வில்வநாதன்

**ஆர். வில்வநாதன்** ஓர் இந்திய அரசியல்வாதியும், தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். இவர் 2001 ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.
# ஆர். வில்வநாதன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2001 | சோளிங்கர் | அனைத்திந்திய அண்ணா திராவிட முன்னேற்றக் கழகம் | } |
# டான் பாஸ்கோ மெட்ரிக் மேல்நிலைப் பள்ளி, சென்னை

**டான்பாஸ்கோ மெட்ரிக் மேல்நிலைப்பள்ளி** (*Don Bosco Matriculation Higher Secondary School*) சென்னை எழும்பூரில் அமைந்துள்ளது. இப்பள்ளி சூலை, 1958 ஆம் ஆண்டு 140 மாணவர்களைக்கொண்டு துவங்கப்பட்டது. தற்போது சுமார் மூவாயிரம் மாணவர்கள் பயில்கின்றனர். பத்தாம் வகுப்பு வரை *மெட்ரிக்* பாடத்திலும் மேல்நிலைக்கல்வியில் தமிழக அரசின் பாடத்திட்டத்தையும் பின்பற்றுகிறது.
# டான் பாஸ்கோ மெட்ரிக் மேல்நிலைப் பள்ளி, சென்னை

## குறிப்பிடத்தக்கப் பழைய மாணவர்கள்

- விஸ்வநாதன் ஆனந்த் - சதுரங்கம்
- விஜய் அமிர்தராஜ் - வலைப்பந்து
- தினேஷ் கார்த்திக் - துடுப்பாட்டம்
- அரவிந்த் சாமி - நடிகர்
- டி.இமான் - இசையமைப்பாளர்
- சிபிராஜ் - நடிகர்
- பிரபாஸ் - நடிகர்
- விக்ரம் பிரபு - நடிகர்
- தயாநிதி மாறன் - அரசியல்
- சிலம்பரசன் - நடிகர்
- விஷால் - நடிகர்
- வேணு சீனிவாசன் - தொழிலதிபர்
- சஞ்சய்பிந்தோ - தொழில் முனைவோர்
# இருமுனை அயனி

**இருமுனை அயனி** *(zwitterions)* என்பது உயிரியலில் இருபால் உயிரி என்பது போல வேதியியலில் இருமுனைப் பண்புகளையும் கொண்ட அயனிகள் இருமுனை அயனிகள் என்றழைக்கப்படுகின்றன. நேர்மின் சுமை, எதிர்மின் சுமை இரண்டையும் ஒருங்கே பெற்று நடுநிலை மின்சுமையுடன் இவ்வகை மூலக்கூறுகள் காணப்படுகின்றன. சில அயனிகள் ஒன்றுக்கு மேற்பட்ட பல மின்சுமைகளையும் பெற்று நடுநிலையுடன் காணப்படுவதும் உண்டு. மூலக்கூறுக்குள் வெவ்வேறு அமைவிடங்களில் இருமுனைகளைப் பெற்றுள்ள மூலக்கூறுகளிலிருந்து இருமுனை அயனிகள் முற்றிலும் மாறுபட்டுள்ளன. சில சந்தர்ப்பங்களில் இருமுனை அயனிகள் உள் உப்புகள் என்று அழைக்கப்படுகின்றன. .
எளிய ஈரியல்பு சேர்மங்களைப் போல நேரயனியாக மட்டும் அல்லது எதிரயனியாக மட்டும் உருவாகாமல் இருமுனை அயனிகள் ஒரேநேரத்தில் ஈரியல்பு அயனிகளாகவும் உருவாகின்றன. .
# இருமுனை அயனி

## உதாரணங்கள்

அமினோ அமிலங்கள் ஈரியல்பு அயனிகளுக்கு நன்கு அறியப்பட்ட உதாரணமாகும். இச்சேர்மங்களில் அமோனியமும் கார்பாக்சிலேட்டு குழுவும் ஒருங்கே இடம்பெற்றுள்ளன. மூலக்கூறிடை அமிலக் கார வினையின் வழியாக இவை உருவாவதாக பார்க்கப்படுகின்றன. கார்பாக்சிலிக் அமிலத்தை அமீன் தொகுதி புரோட்டான் நீக்கம் செய்கிறது.  
NH2RCHCO2H ⇌ NH+3RCHCO−  
திண்மநிலையில் கிளைசீனின் ஈரியல்பு அயனிக்கட்டமைப்பு நியூட்ரான் விளிம்பு வளைவு அளவீடுகளில் உறுதிப்படுத்தப்படுகிறது . குறைந்தபட்சம் சில அமினோ அமிலங்களிலாவது வாயுநிலையில் இந்த ஈரியல்பு அயனிக் கட்டமைப்பு காணப்படுகிறது .  
அமினோ அமிலங்களுடன் கூடுதலாக, அமிலம் மற்றும் கார மையங்களைக் கொண்டிருக்கும் பல சேர்மங்கள் உள்ளன. இச்சேர்மங்களில் ஈரியல்பு அயனிகள் இடமாற்றியத்தை வெளிப்படுத்துகின்றன. பைசின் மற்றும் டிரைசின் போன்றவை உதாரணங்களாகும். இவை ஓர் அடிப்படை இரண்டாம்நிலை அல்லது மூன்றாம்நிலை அமீன் பகுதிகளுடன் கார்பாக்சிலிக் அமிலப் பகுதி ஒன்றையும் கொண்டுள்ளன. திண்ம சல்பமிக் அமிலம் இருமுனை அயனியாக இருக்கிறது என்பதை நியூட்ரான் விளிம்பு வளைய சோதனை வெளிப்படுத்துகிறது . கார்பாக்சிலேட் மற்றும் அமோனியம் மையங்களைக் கொண்ட பல ஆல்க்கலாய்டுகள் இருமுனை அயனிகளாக காணப்படுகின்றன.  
பல இருமுனை அயனிகள் நான்பகுதி அமோனியம் நேரயனிகளைக் கொண்டுள்ளன. N–H பிணைப்புகள் இல்லாததால் அமோனியம் மையம் இடமாற்றியத்தில் பங்கேற்க முடிவதில்லை. இத்தகைய நான்பகுதி அமோனியம் மையங்களைக் கொண்ட ஈரியல்பு அயனிகள் உயிரியலில் பொதுவாகவே காணப்படுகின்றன. மீன்களில் காணப்படும் பெட்டைன்கள் மின்பகுளியாகச் செயல்படுகின்றன. பாசுபோலிப்பிடுகளாக உருவாகும் மென்படலமும் ஈரியல்பு அயனிகளாகவே உள்ளன. இதன்விளைவாக எதிரயனியாக பாசுபேட்டும் நேரயனியாக அமோனியம் மையமும் அமைகின்றன .
# அருள் அன்பரசு

**அருள் அன்பரசு** ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். 2006 ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.
# அருள் அன்பரசு

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2006 | சோளிங்கர் | இந்திய தேசிய காங்கிரசு | } |
# பி. ஆர். மனோகர்

**பி. ஆர். மனோகர்** ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். 2011 ஆவது ஆண்டில் நடந்த தமிழ்நாடு சட்டமன்றத் தேர்தலில் சோளிங்கர் தொகுதியில் தேசிய முற்போக்கு திராவிட கழகம் சார்பில் போட்டியிட்டு வெற்றி பெற்றார்.
# பி. ஆர். மனோகர்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2011 | சோளிங்கர் | தேசிய முற்போக்கு திராவிட கழகம் | } |
# என். ஜி. பார்த்திபன்

**என். ஜி. பார்த்திபன்** (*N. G. Parthiban*) இந்தியாவின் தமிழ்நாட்டைச் சேர்ந்த அரசியல்வாதி. இவர் சோளிங்கர் சட்டமன்றத் தொகுதியிலிருந்து பதினைந்தாம் தமிழக சட்டப்பேரவைக்கு 2016ஆம் ஆண்டு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக அரசியல் கட்சியின் உறுப்பினராகப் போட்டியிட்டுத் தேர்ந்தெடுக்கப்பட்டார்.  
முதலமைச்சர் எடப்பாடி க. பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி. தினகரனுக்கு ஆதரவாக அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைச் சபாநாயகர் ப. தனபால் தகுதி நீக்கம் செய்தார். இவரது தந்தை சி.கோபால் முதலியார் சோளிங்கர் தொகுதியின் முன்னாள் சட்டமன்ற உறுப்பினர் ஆவார். இவர் செங்குந்தர் கைக்கோலா முதலியார் (எச்சான் கோத்திரம்) சமூகத்தினைச் சார்ந்தவர்.
# ஆ. பூவராகம் பிள்ளை

**ஆ. பூவராகம் பிள்ளை** (நவம்பர் 27, 1899 - மே 28, 1973) தமிழறிஞராவார். தொல்காப்பியத்தைப் 1954 ஆம் ஆண்டு பதிப்பித்தார்.
# ஆ. பூவராகம் பிள்ளை

## ஆற்றிய பணிகள்

சிதம்பரத்தில் உள்ள இராமசாமிசெட்டியார் நகர உயர்நிலைப்பள்ளியில் தமிழாசிரியராகப் பணியைத் தொடங்கினார். பின்னர் அண்ணாமலை அரசர் கல்லூரியில் விரிவுரையாளராகவும், அண்ணாமலைப் பல்கலைக்கழகத் தமிழ்த்துறைப் பேராசிரியராகவும் பணியாற்றினார்.
# ஆ. பூவராகம் பிள்ளை

## ஆற்றிய பணிகள்

### இலக்கண உரையாசிரியர்

தொல்காப்பிய சொல்லதிகார சேனாவரையம் உரையில் உள்ள பல கடினமான பகுதிகளுக்கு எளிய நடையில் உரை எழுதி *சேனாவரையர் உரை விளக்கம்* என்ற நூலை வெளியிட்டார். இந்நூலில் ஒவ்வொரு நூற்பாவின் பொருளையும் எளிமையாக விளக்கியுள்ளார்.
# ஆ. பூவராகம் பிள்ளை

## ஆற்றிய பணிகள்

### இலக்கண உரையாசிரியர்

#### படைப்புகள்

வைணவம் தொடர்பாக இவர் படைத்த நூல்கள்- *திருவாய்மொழி விளக்கம்*, *திருமங்கையாழ்வார் பெரிய திருமொழி*ஆகியன. மேலும்,' புலவர் பெருமை' எனும் நூலையும் இயற்றியுள்ளார்.  
தமிழ்க் கலைக்களஞ்சியம் தொகுதி 1 நூலின் கட்டுரையாளர்களில் ஒருவராக இருந்து கட்டுரைகள் எழுதியுள்ளார்.
# ஆ. பூவராகம் பிள்ளை

## சிறப்புகளும் விருதுகளும்

தனிநாயக அடிகளார், பிள்ளையவர்களின் இலக்கணப் புலமையை அறிந்து, அவரைத் தூத்துக்குடிக்கு அழைத்து வீரமாமுனிவரின் ‘தொன்னூல் விளக்கம்’ எனும் இலக்கண நூலைப் பாடம் கேட்டதாகவும் சொல்லுவர். 16-8-1930 இல் காசிமடம் இவரது இலக்கணப் புலமையைப் பாராட்டி ஆயிரம் ரூபாய் பரிசளித்து சிறப்பித்துள்ளது.
# ஆ. பூவராகம் பிள்ளை

## மறைவு

மே 28, 1973 ஆம் ஆண்டு மரணமடைந்தார்.
# விக்கிப்பீடியா:தரவுத்தள அறிக்கைகள்/முக்கிய கட்டுரைகளின் நிலவரம்

விக்கிப்பீடியா:முக்கிய கட்டுரைகள் பக்கத்தில் பட்டியலிடப்பட்டுள்ள ஆயிரம் கட்டுரைகளும் அவசியமானவை. அவற்றின் தற்போதைய நிலவரம்:
# விக்கிப்பீடியா:தரவுத்தள அறிக்கைகள்/முக்கிய கட்டுரைகளின் நிலவரம்

## புள்ளிவிவரங்கள்

| வார்த்தை
எடை | சராசரி
கட்டுரை
அளவு | இடைநிலை
கட்டுரை
அளவு | கட்டுரைகள் எண்ணிக்கை | புள்ளிகள்
<small>(100 இற்கு)</small> |  |  |  |  |  |
| --- | --- | --- | --- | --- | --- | --- | --- | --- | --- |
| முக்கிய
கட்டுரைகள் | 0.9 | 16,449 | 12,732 | 0 | 105 | 816 | 79 | 45.33 | } |
| வார்த்தை
எடை | சராசரி
கட்டுரை
அளவு | இடைநிலை
கட்டுரை
அளவு | கட்டுரைகள் எண்ணிக்கை | புள்ளிகள்
<small>(100 இற்கு)</small> |  |  |  |  |  |
| --- | --- | --- | --- | --- | --- | --- | --- | --- | --- |
| முக்கிய
கட்டுரைகள்
விரிவாக்கப்பட்டது | 0.9 | 8,261 | 3,749 | 4,249 | 3,934 | 1,211 | 602 | 34.79 | } |
# விக்கிப்பீடியா:தரவுத்தள அறிக்கைகள்/முக்கிய கட்டுரைகளின் நிலவரம்

## கட்டுரைகள்
| அத்திலாந்திக்குப் பெருங்கடல் | 11805.3 |  |
| பால்டிக் கடல் | 11315.7 |  |
| கருங்கடல் | 15075.9 |  |
| கரிபியக் கடல் | 11564.1 |  |
| காசுப்பியன் கடல் | 10607.4 |  |
| காங்கோ ஆறு | 12488.4 |  |
| தன்யூப் ஆறு | 13497.3 |  |
| கங்கை ஆறு | 12989.7 |  |
| பெருந் தடுப்புப் பவளத்திட்டு | 14968.8 |  |
| அமெரிக்கப் பேரேரிகள் | 11857.5 |  |
| இந்தியப் பெருங்கடல் | 11387.7 |  |
| சிந்து ஆறு | 11659.5 |  |
| பைக்கால் ஏரி | 12908.7 |  |
| தங்கனீக்கா ஏரி | 11930.4 |  |
| விக்டோரியா ஏரி | 11612.7 |  |
| நடுநிலக் கடல் | 10156.5 |  |
| மிசிசிப்பி ஆறு | 12818.7 |  |
| நைஜர் ஆறு | 13532.4 |  |
| நைல் | 14981.4 |  |
| வடகடல் | 14257.8 |  |
| அமைதிப் பெருங்கடல் | 18054.9 |  |
| பனாமா கால்வாய் | 10815.3 |  |
| ரைன் ஆறு | 14091.3 |  |
| சுயஸ் கால்வாய் | 11622.6 |  |
| தென்முனைப் பெருங்கடல் | 14964.3 |  |
| வோல்கா ஆறு | 13080.6 |  |
| யாங்சி ஆறு | 13561.2 |  |
| மஞ்சள் ஆறு | 13287.6 |  |
| ஆல்ப்ஸ் | 11880.0 |  |
| அந்தீசு மலைத்தொடர் | 11829.6 |  |
| இமயமலை | 14511.6 |  |
| எவரெசுட்டு சிகரம் | 12430.8 |  |
| கிளிமஞ்சாரோ மலை | 11122.2 |  |
| ராக்கி மலைத்தொடர் | 13757.4 |  |
| சகாரா | 11925.0 | } |
# விக்கிப்பீடியா:தரவுத்தள அறிக்கைகள்/முக்கிய கட்டுரைகளின் நிலவரம்

## நீளமான கட்டுரைகள்

| கட்டுரை | நீளம் (பைட்டுகள்) |  |
| --- | --- | --- |
| பியோதர் தஸ்தயெவ்ஸ்கி | 35743.5 |  |
| வில்லியம் சேக்சுபியர் | 58977.0 |  |
| கொலம்பசு | 40716.9 |  |
| அக்பர் | 67641.3 |  |
| பேரரசர் அலெக்சாந்தர் | 31688.1 |  |
| செங்கிஸ் கான் | 149276.7 |  |
| ஜவகர்லால் நேரு | 33084.9 |  |
| இயேசு கிறித்து | 63127.8 |  |
| அறிவாய்வியல் | 41967.9 |  |
| உளவியல் | 73098.9 |  |
| யோகக் கலை | 37939.5 |  |
| கல்வி | 36215.1 |  |
| ஆப்பிரிக்க ஒன்றியம் | 53851.5 |  |
| தென்கிழக்காசிய நாடுகளின் கூட்டமைப்பு | 56174.4 |  |
| ஐரோப்பிய ஒன்றியம் | 37070.1 |  |
| உலக வணிக அமைப்பு | 48555.0 |  |
| கருக்கலைப்பு | 30759.3 |  |
| ஆங்கிலம் | 31845.6 |  |
| எசுப்பானியம் | 57200.4 |  |
| அரபு எழுத்துமுறை | 30908.7 |  |
| இயற்கை | 55364.4 |  |
| புவி | 105010.2 |  |
| ஞாயிறு (விண்மீன்) | 42623.1 |  |
| அண்டம் | 87441.3 |  |
| கருத்தரிப்பு | 45140.4 |  |
| எத்தனால் | 73287.0 |  |
| புற்று நோய் | 152309.7 |  |
| நாட்பட்ட நுரையீரல் அடைப்பு நோய் | 135529.2 |  |
| தடிமன் | 30789.9 |  |
| கால்-கை வலிப்பு | 68210.1 |  |
| நுண்ணுயிர் எதிர்ப்பி | 43877.7 |  |
| மாரடைப்பு | 42622.2 |  |
| மலேரியா | 117232.2 |  |
| எயிட்சு | 110839.5 |  |
| காச நோய் | 37224.0 |  |
| விலங்கு | 30160.8 |  |
| பூச்சி | 45167.4 |  |
| மலர் | 36425.7 |  |
| காடி | 33257.7 |  |
| செப்பு | 63150.3 |  |
| நைட்ரசன் | 80055.9 |  |
| ஆக்சிசன் | 53306.1 |  |
| புவி சூடாதல் | 87222.6 |  |
| எரிமலை | 38969.1 |  |
| நீர் | 65819.7 |  |
| புள்ளியியல் | 30447.0 |  |
| உயிரித் தொழில்நுட்பம் | 37726.2 |  |
| தானியங்கி | 64938.6 |  |
| வேளாண்மை | 79259.4 |  |
| செயற்கை அறிவுத்திறன் | 92667.6 |  |
| உலகளாவிய வலை | 43502.4 |  |
| சங்கக் கால்பந்து | 43344.9 |  |
| மெசொப்பொத்தேமியா | 48593.7 |  |
| அரபு-இசுரேல் முரண்பாடு | 48199.5 |  |
| பிரெஞ்சுப் புரட்சி | 58290.3 |  |
| தொழிற்புரட்சி | 36450.0 |  |
| முதல் உலகப் போர் | 37533.6 |  |
| இரண்டாம் உலகப் போர் | 31907.7 |  |
| ஆசியா | 38956.5 |  |
| ஆத்திரேலியா | 39253.5 |  |
| பிரேசில் | 47224.8 |  |
| கனடா | 34436.7 |  |
| ஜெர்மனி | 53720.1 |  |
| இந்தியா | 53747.1 |  |
| இந்தோனேசியா | 32318.1 |  |
| இசுரேல் | 37449.0 |  |
| நியூசிலாந்து | 47141.1 |  |
| உருசியா | 54753.3 |  |
| சிங்கப்பூர் | 44811.9 |  |
| தென்னாப்பிரிக்கா | 99551.7 |  |
| சுவிட்சர்லாந்து | 107025.3 |  |
| ஐக்கிய இராச்சியம் | 32418.9 |  |
| அமெரிக்க ஐக்கிய நாடு | 146688.3 |  |
| இசுதான்புல் | 40448.7 |  |
| கொல்கத்தா | 36805.5 |  |
| லாஸ் ஏஞ்சலஸ் | 32038.2 |  |
| மும்பை | 85427.1 |  |
| நியூயார்க் நகரம் | 66256.2 |  |
| வாசிங்டன், டி. சி. | 60050.7 | } |
# விக்கிப்பீடியா:தரவுத்தள அறிக்கைகள்/முக்கிய கட்டுரைகளின் நிலவரம்/முழுப் பட்டியல்

## அனைத்து கட்டுரைகள்
| 996 | 709 | சாம்பா | 0 | 1 | 0 | 0 | ta:709 |  |
| 997 | 697 | ஆன்டோனியோ விவால்டி | 0 | 1 | 0 | 0 | ta:697 |  |
| 998 | 686 | ஜாஸ் | 0 | 1 | 0 | 0 | ta:686 |  |
| 999 | 615 | ஜோசப் ஹேடன் | 0 | 1 | 0 | 0 | ta:615 |  |
| 1000 | 488 | ரெகே | 0 | 1 | 0 | 0 | ta:488 | } |
# விக்கிப்பீடியா:தரவுத்தள அறிக்கைகள்/முக்கிய கட்டுரைகளின் நிலவரம்/முழுப் பட்டியல்

## கவனிப்பில்லா கட்டுரைகள்

1. பகுப்பாய்வு வேதியியல் (29973)
1. தொழினுட்பம் (29710)
1. மதுசாரம் (29115)
1. பெருங்குடல் (28655)
1. இரையகக்குடலிய அழற்சி (28441)
1. முகம்மது நபி (28260)
1. ரெகே (488)
1. பித்தேகோரசு தேற்றம் (27819)
1. டாக்கா (27621)
1. ஆர்க்கிமிடீஸ் (27011)
# கேனன் 300டி

**கனொன் இஓஎஸ் 300டி** *(Canon EOS 300D)* என்பது 6.3 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது ஆகத்து 2003 அன்று அறிவிக்கப்பட்டது.  
300டி 1000 யூரோவிற்கு விலைபோன முதலாவது எண்ணியல் தனி வில்லை பிரதிபலிப்பு ஒளிப்படக்கருவி ஆகும்.
# கேனன் 350டி

**கனொன் இஓஎஸ் 350டி** *(Canon EOS 350D)* என்பது 8 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது ஆகத்து 2005 அன்று அறிவிக்கப்பட்டது.
# கேனன் 350டி

## இடைப்பொருள் மேம்பாடு

இதன் அண்மைய இடைப்பொருள் வெளியீடு 1.0.3 ஆகும். (released 27 October 2005). இதன் வழியாக தனியக்க விடுப்பு, சேமிக்கப்பட்ட கோப்புகளைப் பார்ப்பதில் இருந்த சிக்கல்கள் நீக்கப்பட்டன.
# கனொன் இஓஎஸ் 500டி

**கனொன் இஓஎஸ் 500டி** *(Canon EOS 500D)* என்பது 15.1 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 25 மார்ச் 2009 அன்று அறிவிக்கப்பட்டது. மே 2009 இல் வெளியானது.
# கனொன் இஓஎஸ் 550டி

**கனொன் இஓஎஸ் 550டி** *(Canon EOS 550D)* என்பது 18.0 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 8 பெப்ரவரி 2010 அன்று அறிவிக்கப்பட்டது. இது 24 பெப்ருவரி 2010 முதல் விற்பனைக்குக் வந்தது இது *EOS Kiss X4* என சப்பானிலும், *EOS Rebel T2i* என அமெரிக்காவிலும் அழைக்கப்பட்டது.